ડો. આનંદ કે. ખખ્ખરે જણાવ્યું હતું કે તાલીમ પામેલા ટ્રાન્સપ્લાન્ટ સર્જન્સના અભાવને કારણે ગુજરાતમાં લીવર ટ્રાન્સપ્લાન્ટેશનની પ્રક્રિયા ધીમી છે. અમદાવાદનાં જૂજ કેન્દ્રોમાં પ્રસંગોપાત્ત લીવર ટ્રાન્સપ્લાન્ટ કરવામાં આવે છે, જેમાં મૃત્યુ પામેલા ડોનરના લીવરનો સમાવેશ થતો હોય છે (આ સરળ ઓપરેશન છે) અથવા તો દિલ્હી અને ચેન્નાઈ જેવાં કેન્દ્રોમાંથી સર્જન્સ આવીને ઓપરેશન કરી જાય છે. આવી પરિસ્થિતિમાં શેલ્બીની આ પહેલ ગુજરાતના લીવરના દરદીઓ માટે આશીર્વાદરૂપ બની રહેશે.